hotchpotch/miracl-hf-unified huggingface dataset:
বক্সার জেলা
বক্সার জেলা হল ভারতের বিহার রাজ্যের ৩৮টি জেলার অন্যতম। এই জেলার সদর শহর হল বক্সার।
বক্সার জেলার আয়তন । আয়তনের দিক থেকে এই জেলা অস্ট্রেলিয়ার বাথার্স্ট দ্বীপের প্রায় সমান।
বক্সার জেলা দুটি মহকুমা রয়েছে। এগুলি হল: বক্সার ও ডুমরাওন। বক্সার মহকুমায় চারটি সমষ্টি উন্নয়ন ব্লক রয়েছে। যথা: বক্সার, ইটাড়ি, চৌসা ও রাজপুর। ডুমরাওন মহকুমায় সাতটি ব্লক রয়েছে। যথা: ডুমরাওন, নওয়ানগর, ব্রহ্মপুর, কেসাথ, চাক্কি, চৌগনি ও সিমরি। বক্সার মহকুমায় বক্সার পৌরসভা এবং ডুমরাওন মহকুমায় ডুমরাওন পৌরসভা এই জেলার দুটি মাত্র শহর।
বক্সার শহরটি গঙ্গা নদীর তীরে অবস্থিত। বীর কানোয়ার সিং সেতু বক্সারকে প্রতিবেশী উত্তরপ্রদেশ রাজ্যের বালিয়া জেলার সঙ্গে যুক্ত করে রেখেছে। রেল ও সড়কপথে বক্সার রাজ্যের রাজধানী পাটনা শহরের সঙ্গে যুক্ত। বক্সারের সঙ্গে উত্তরপ্রদেশের বারাণসী, বালিয়া, গাজীপুর ও লখনউ শহরের সঙ্গে বাণিজ্য চলে। বেঙ্গালুরু, দিল্লি, জয়পুর, কলকাতা প্রভৃতি প্রধান শহরগুলি সরাসরি রেলপথের মাধ্যমে বক্সারের সঙ্গে যুক্ত।
২০১১ সালের জনগণনা অনুসারে, বক্সার জেলার জনসংখ্যা ১,৭০৭,৬৪৩। জনসংখ্যার দিক থেকে বক্সার জেলা গাম্বিয়া রাষ্ট্র বা মার্কিন যুক্তরাষ্ট্রের নেব্রাস্কা রাজ্যের প্রায় সমান। জনসংখ্যার দিক থেকে ভারতের ৬৪০টি জেলার মধ্যে বক্সার জেলার স্থান ২৮৫তম। জেলার জনঘনত্ব । ২০০১-২০১১ দশকে এই জেলায় জনসংখ্যা বৃদ্ধির হার ২১.৭৭%। বক্সার জেলায় লিঙ্গানুপাতের হার প্রতি ১০০০ পুরুষে ৯২২ জন মহিলা। জেলার সাক্ষরতার হার ৭১.৭৭%।
দি অরিজিনালস
দি অরিজিনালস একটি আমেরিকান টেলিভিশন সিরিজ। এর সম্প্রচার শুরু ২০১৩-১৪ টেলিভিশন সিজনে দ্য সিডব্লিউতে। দি অরিজিনালস দ্য ভ্যাম্পায়ার ডায়রিসের একটি স্পিন-অফ। সিরিজ প্রিমিয়ারটি দ্য ভ্যাম্পায়ার ডায়রিসের পরে সম্প্রচারিত হয় বৃহস্পতিবার, অক্টোবর ৩, ২০১৩। এক সপ্তাহ পরে অক্টোবর ৮, ২০১৩তে এটি এর নিয়মিত সময়, মঙ্গলবারে স্থানান্তরিত হয়।
দ্য সিডব্লিউ ১৩ ফেব্রুয়ারী, ২০১৩ সালে সিরিজটি দ্বিতীয় মৌসুমের জন্য নবায়ন করে। দ্য সিডব্লিউ ১১ জানুয়ারি, ২০১৪ সালে সিরিজটি তৃতীয় মৌসুমের জন্য নবায়ন করে।
দি অরিজিনালস দ্য ভ্যাম্পায়ার ডায়রিসের একটি স্পিন-অফ যা মিকেলসন সহোদর ক্লাউস (জোসেফ মরগান), এলাইজা (ড্যানিয়েল গিলাস) এবং রেবেকাকে (ক্লেয়ার হল্ট) ঘিরে আবর্তিত। ২০১৩ সালের ২৫ এপ্রিল সম্প্রচারকৃত ব্যাকডোর পাইলটে প্রকাশিত হয় যে ওয়্যারউলফ হেইলি (ফিবি টনকিন) ক্লাউসের বাচ্চার মা হতে চলেছে। সিরিজটি শুরু হয় অরিজিনালদের ১৯১৯ সালের পর প্রথমবারের মত নিউ অরলিন্স শহরে প্রত্যাবর্তনের মাধ্যমে। শহরটি তারা প্রথমে তৈরি করা সত্ত্বেও তাদের প্রতিশোধপরায়ণ বাবার হাত থেকে রক্ষা পেতে তারা পালিয়ে যায়। তাদের অনুপস্থিতিতে ক্লাউসের শিষ্য মার্সেল (চার্লস মাইকেল ডেভিস) শহরের ক্ষমতা গ্রহণ করে। ক্লাউস সিদ্ধান্ত নেয় যে মার্সেলকে সরিয়ে শহরের ক্ষমতা তাদের দখল করতে হবে এবং শহরকে ভ্যাম্পায়ার, ওয়্যারউলফ এবং ডাইনিদের মধ্যকার যুদ্ধ থেকে রক্ষা করতে হবে।
বাংলাদেশের মসজিদের তালিকা
বাংলাদেশের বিভাগ অনুযায়ী প্রাচীন ও উল্লেখযোগ্য মসজিদের তালিকা:
জাপানের শিক্ষা ব্যবস্থা
জাপানে প্রাথমিক এবং নিম্ন মাধ্যমিক স্তরের শিক্ষা বাধ্যতামূলক। জাপানে নিম্ন মাধ্যমিক শিক্ষার জন্য সরকারি বিদ্যালয় জনপ্রিয়। কিন্তু বেসরকারী বিদ্যালয়সমূহ জনপ্রিয়। দ্বিতীয় বিশ্বযুদ্ধের পর জাপানের পুনর্র্নির্র্মাণ ও বাণিজ্যিক সাফল্যে শিক্ষা সবচেয়ে বেশি অবদান রেখেছে।
দ্বিতীয় বিশ্বযুদ্ধের পর ১৯৪৭ জাপানে শিক্ষার জন্য আইন পাশ করে। সেই আইনের জন্য বর্তমানের জাপানের শিক্ষা ব্যবস্থায়ও এই আইনের প্রভাব রয়েছে। এই আইন জাপানের বিদ্যালয়ের বিদ্যালয়ের ব্যবস্থা নির্ধারু করেছে।: ছয় বছরের জন্য প্রাথমিক বিদ্যালয়, তিন বছরের জন্য নিম্ন মাধ্যমিক বিদ্যালয়, তিন বছরের জন্য উচ্চ মাধ্যমিক বিদ্যালয়, দুই অথবা চার বছরের বিশ্ববিদ্যালয়।
প্রাথমিক শিক্ষার পূর্বে শিশুদেরকে কিন্ডারগার্টেন আর ডেই কেয়ার সেন্টারে প্রধান করা হয়। পাবলিক এবং ডেই কেয়ার সেন্টার এক থেকে পাঁচ বছরের শিশুদের গ্রহণ করে। কিন্ডারগার্টেনে খেলাধুলারর মাধ্যমে শিক্ষা দেয় এবং উচ্চারণের শিক্ষা দেয়। আর তারা এমন শিক্ষা দান করে, যাতে একটি শিশু প্রাইভেট বিদ্যালয়ের ভর্তি পরীক্ষায় উত্তীর্ণ হয়। সবচেয়ে সফল এ শিক্ষা ব্যবস্থা এক অনুকরনীয় দৃষ্টান্ত।
মসজিদের তালিকা
ধরন অনুযায়ী মসজিদ সমূহের তালিকা-
অঞ্চল অনুযায়ী মসজিদ সমূহের তালিকা-
স্টুয়ার্ট কার্লাইল
স্টুয়ার্ট ভ্যান্স কার্লাইল (; জন্ম: ১০ মে, ১৯৭২) সল্‌স্‌বারিতে জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। দলে তিনি মূলতঃ ডানহাতে ব্যাটিং করতেন। জিম্বাবুয়ে ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করেছেন স্টুয়ার্ট কার্লাইল। এছাড়াও সাময়িকভাবে জাতীয় দলের অধিনায়কের দায়িত্ব পালন করেন তিনি।
অস্থায়ীভাবে জিম্বাবুয়ে দলকে ৬ টেস্ট ও ১২টি একদিনের আন্তর্জাতিকে নেতৃত্ব দেন কার্লাইল। তন্মধ্যে একদিনের আন্তর্জাতিকের সিরিজে ২-৩ ব্যবধানে স্বাগতিক ভারতের কাছে পরাজিত হয়েছিল তার দল। ২০০২ মৌসুমের শুরুতে জিম্বাবুয়ে দলের অধিনায়ক হিসেবে তাকে মনোনয়ন দেয়া হয়। কিন্তু ৬ টেস্টের পাঁচটিতেই পরাজিত হয় জিম্বাবুয়ে দল। এরফলে তিনি অধিনায়কত্ব হারান। এমনকি ২০০৩ সালের ক্রিকেট বিশ্বকাপ দলেও তাকে অন্তর্ভুক্ত করা হয়নি।
ডানহাতি ব্যাটসম্যান হিসেবে তিনি প্রায়শঃই বিভিন্ন অবস্থানে মাঠে নামতেন। ২০০০-০১ মৌসুমে মোহাম্মদ মাঞ্জুরুল ইসলামের টেস্টে ৫-উইকেট লাভের দ্বিতীয় শিকারে পরিণত হন তিনি। ১৯ এপ্রিল, ২০০১ তারিখে বুলাওয়ের কুইন্স স্পোর্টস ক্লাবে অনুষ্ঠিত প্রথম টেস্টে অবশ্য স্বাগতিক দল জয় পায়। সমগ্র খেলোয়াড়ী জীবনে তিনি দুইটি টেস্ট শতক লাভ করেন। অক্টোবর, ২০০৩ সালে সিডনিতে স্বাগতিক অস্ট্রেলিয়ার বিপক্ষে নিজের প্রথম সেঞ্চুরি করেন। অস্ট্রেলিয়া সফরে ১৭ অক্টোবর, ২০০৩ তারিখে সিডনি ক্রিকেট গ্রাউন্ডে নিজস্ব সর্বোচ্চ ১১৮ রান তোলেন। ২০০৪ সালের শুরুতে বাংলাদেশের বিপক্ষে অনুষ্ঠিত টেস্টে অপরাজিত ১০৩* রান তুলেছিলেন।
২৬ অক্টোবর, ২০০১ তারিখে শারজায় অনুষ্ঠিত ‘খালিজ টাইমস ট্রফি’ প্রতিযোগিতার উদ্বোধনী খেলায় শ্রীলঙ্কার চরিত বুদ্ধিকা’র দ্বিতীয় শিকারে পরিণত হন। অবশ্য ঐ খেলায় তার দল জয় পায়। কলম্বোয় শ্রীলঙ্কার চামিন্দা ভাসের হ্যাট্রিকের দিনে প্রথম শিকারে পরিণত হন। ৮ ডিসেম্বর, ২০০১ তারিখে সিংহলীজ স্পোর্টস ক্লাবে অনুষ্ঠিত ১ম ওডিআইয়ে সুরেশ পেরেরা’র হাতে তিনি কট দেন।
জিম্বাবুয়ে ক্রিকেট বোর্ড কর্তৃক বিতর্কিতভাবে হিথ স্ট্রিককে সরানোর সাথে তিনিও নিজেকে সম্পৃক্ত করেন। ফলশ্রুতিতে বিদ্রোহী খেলোয়াড়দের একজন হিসেবে তিনিও জিম্বাবুয়ের প্রতিনিধিত্ব করতে অস্বীকার করেন। পরবর্তীতে ২০০৫ সালে সংক্ষিপ্ত সময়ের জন্য দলে ফিরে আসলেও অভ্যন্তরীণ সমস্যার কারণে সকল স্তরের ক্রিকেট থেকে অবসর নিতে বাধ্য হন। বর্তমানে তিনি হারারে ক্রিকেট গ্রাউন্ডের পাশে নিজস্ব ক্রীড়াসামগ্রী বিক্রয়কেন্দ্র পরিচালনা করছেন।
মুজাহিদনগর আইডিয়াল হাই স্কুল
মুজাহিদনগর আইডিয়াল হাই স্কুল একটি বিদ্যালয়। যেটি ঢাকা, কদমতলি থানা, রায়েরবাগের মুজাহিদনগর এলাকায় অবস্থিত। এটি স্থাপিত হয় ২০০০ সালের ১লা জানুয়ারিতে।
দক্ষিণ রায়েরবাগের কদমতলী থানার অন্তর্গত মহল্লা ৩৬৪০, মুজাহিদনগরে বিদ্যালয়ের নিজস্ব ক্যাম্পাস অবস্থিত।
প্রথম থেকে দশম শ্রেণি পর্যন্ত সাদা শার্ট ও উজ্জ্বল কালো প্যান্ট, সাদা কেড্স‌ জুতো ও সকল শ্রেণির মনোগ্রাম শার্টের পকেটে লাগানো থাকে।
সিগিরিয়া
সিগিরিয়া () () , , pronounced see-gi-ri-yə) হচ্ছে শ্রীলংকার একটি অপূর্ব সুন্দর গুহামন্দির। ছয়শত ফুট উঁচু এক পাথর কেটে দুর্ভেদ্য প্রাসাদ বানিয়েছেন এক রাজা। প্রাসাদ অনেকটা মৌচাকের চাকের মতো। এই পাথর 'সিগিরিয়া রক' নামে ভুবন বিখ্যাত। সিগিরিয়া রকের আরেক নাম 'লায়ন রক'। এটি বৌদ্ধমন্দির হিসেবে চৌদ্দ শতক পর্যন্ত ব্যবহৃত হতো।
সিগিরিয়া দুর্গের পাথরের প্রবেশপথটি একটি বিশাল সিংহমূর্তির মতো। সিংহমূর্তির অনেকখানি এখনো টিকে আছে। প্রাগৈতিহাসিক এই গুহাটি খ্রীস্টপুর্ব ৫০০ শতাব্দী থেকেই সাধু সন্যাসীদের আশ্রম হিসেবে ব্যবহৃত হত। শোনা যায় দক্ষিণ ভারতীয় রাজা কাশ্যপ কোন যুদ্ধে পড়াজিত হয়ে ৪৯৫ খ্রীস্টাব্দ নাগাদ এই স্থানে আশ্রয় নেন এবং সুরক্ষিত একটি দূর্গ গড়ে তোলেন। পরবর্তীতে এটি বৌদ্ধদের মঠে পরিণত হয়। বর্তমানে এটি শ্রীলংকার একটি আকর্ষণীয় পর্যটন কেন্দ্র এবং বিশ্ব ঐতিহ্যবাহী স্থান।
জাস্টিন টিম্বারলেক
জাস্টিন র‍্যান্ডাল টিম্বারলেক (জন্ম ৩১শে জানুয়ারি, ১৯৮১) একজন আমেরিকান গায়ক,গীতিকার,অভিনেতা এবং সংগীত প্রযোজক। তিনি ছোটবেলায় স্টার সার্চ এবং দি অল নিউ মিকি মাউস ক্লাবে অংশগ্রহণ করেন। টিম্বারলেক সর্বকালের অন্যতম সেরা বয় ব্যান্ড, এনসিংকের প্রধান ভোকাল এবং সবচেয়ে ছোট সদস্য হিসেবে ৯০এর দশকের শেষের দিকে খ্যাতির চূড়ায় ওঠেন।
ব্যান্ড ভেঙ্গে যাওয়ার পর টিম্বারলেকের প্রথম একক অ্যালবাম জাস্টিফাইড (২০০২) মুক্তি পায়। এর জনপ্রিয় গানগুলো হচ্ছে ক্রাই মি আ রিভার এবং রক ইওর বডি। ২০০৬ সালে মুক্তি পায় তার দ্বিতীয় অ্যালবাম ফিউচারসেক্স/লাভসাউন্ডস, যা বিলবোর্ড ২০০ এর শীর্ষে অভিষিক্ত হয়। এই অ্যালবামের বিলবোর্ড হট ১০০ তালিকার এক নম্বর গানগুলো হলো সেক্সিব্যাক, মাই লাভ এবং হোয়াট গোজ অ্যারাউন্ড... কামস অ্যারাউন্ড। প্রত্যেকটি অ্যালবাম ৭০ লক্ষের বেশি কপি বিক্রি যা তাকে দশকের অন্যতম ব্যবসাসফল শিল্পীতে পরিণত করে। ২০০৭ থেকে ২০১২ পর্যন্ত টিম্বারলেক তার অভিনয়ে মনোযোগ দেন। তার অভিনীত চলচ্চিত্রগুলো হলো দ্য সোশ্যাল নেটয়ার্ক, ব্যাড টিচার, ইন টাইম এবং ফ্রেন্ডস উইথ বেনেফিটস।
টিম্বারলেকের তৃতীয় এবং চতুর্থ অ্যালবাম দ্য ২০/২০ এক্সপেরিয়েন্স এবং দ্য ২০/২০ এক্সপেরিয়েন্স - ২ অফ ২ মুক্তি পায় ২০১৩ সালে। দ্য ২০/২০ এক্সপেরিয়েন্স বছরের সবচেয়ে বেশি বিক্রীত অ্যালবাম হয়। আগেরটি সবচেয়ে সফল গানগুলো হচ্ছে স্যুট এন্ড টাই এবং মিররস,অন্যদিকে দ্বিতীয়টির হলো নট আ ব্যাড থিং। ২০০৭ ও ২০১৩ সালে টাইম তাকে সবচেয়ে প্রভাবশালী ১০০ এর একজন হিসেবে ঘোষণা করে। টিম্বারলেক বহু পুরষ্কার অর্জন করেছেন, যার মধ্যে উল্লেখযোগ্য হলো নয়টি গ্র্যামি এ্যাওয়ার্ড ও চারটি এমি অ্যাওয়ার্ড।
স্টুডিও অ্যালবাম
ঢাকা বিভাগের মসজিদের তালিকা
ঢাকা বিভাগের মসজিদ সমূহের তালিকাঃ
ঢাকা শহরের মসজিদের জন্য দেখুন ঢাকার মসজিদ
রাজশাহী বিভাগের মসজিদের তালিকা
রাজশাহী বিভাগে উল্লেখযোগ্য মসজিদগুলোর তালিকা-
রংপুর বিভাগের মসজিদের তালিকা
রংপুর বিভাগের মসজিদ সমূহের তালিকা-
সৌদি আরবের বাদশাহ
সৌদি আরবের বাদশাহ হলেন সৌদি আরবের রাষ্ট্রপ্রধান। তিনি সৌদি রাজতন্ত্রের প্রধান হিসেবে দায়িত্বপালন করেন। বাদশাহকে "খাদেমুল হারামাইন শরিফাইন" () বলা হয়। ১৯৮৬ খ্রিষ্টাব্দে হিজ ম্যাজেস্টি সম্বোধনকে এই সম্বোধন দ্বারা প্রতিস্থাপন করা হয়েছে। এই উপাধি দ্বারা মসজিদুল হারাম ও মসজিদে নববীর উপর সৌদি আরবের তত্ত্বাবধান বোঝানো হয়।
আবদুল আজিজ ইবনে সৌদ রিয়াদে তার পরিবারকে প্রতিষ্ঠিত করার মাধ্যমে ১৯০২ সালে বর্তমান সৌদি আরব জয় করা শুরু করেন। তিনি প্রথমে ১৯২২ সালে নজদ জয় করেন এবং এরপর ১৯২৫ সালে হেজাজ জয় করেন। এর ফলে তিনি নজদের সুলতান থেকে হেজাজ ও নজদের বাদশাহ এবং ১৯৩২ সালে সৌদি আরবের বাদশাহ হন।
বাদশাহ আবদুল আজিজের মৃত্যুর পর থেকে তার ছেলেরা সৌদি আরব শাসনের দায়িত্ব পালন করছেন। সৌদি সিংহাসনের উপর তার সন্তানদের প্রাথমিক অধিকার বলে ধরে নেয়া হয়। এ দিক থেকে সৌদি রাজতন্ত্রের সাথে পাশ্চাত্য রাজতন্ত্রের পার্থক্য রয়েছে। পাশ্চাত্য রাজতন্ত্রে স্পষ্ট নির্দিষ্ট রাজপরিবার ও উত্তরাধিকারের ক্রম ঠিক করা থাকে।
সৌদি আরব ইসলামি আইন দ্বারা শাসিত হয় এবং একটি ইসলামি রাষ্ট্র হিসেবে পরিচিত। তবে অনেক মুসলিম উত্তরাধিকার সূত্রে পাওয়া রাজত্বকে ইসলামে অনুমোদিত না বলে বিবেচনা করেন।
সৌদি আরবের বাদশাহ রাজ পরিবার আল সৌদের প্রধান ও প্রধানমন্ত্রী হিসেবে বিবেচিত হন। যুবরাজ উপপ্রধানমন্ত্রী হিসেবে দায়িত্বপালন করেন। ফয়সাল বিন আবদুল আজিজের পর থেকে বাদশাহরা দ্বিতীয় উপপ্রধানমন্ত্রী হিসেবে যুবরাজের উত্তরসুরি নিয়োগ দিয়েছেন।রাজকীয় পতাকায় সবুজ জমিনের উপর সাদা কালিতে তলোয়ার অঙ্কিত ও সুলুস লিপিতে শাহাদাহ্‌ (আল্লাহ ছাড়া কোনো ইলাহ নেই, মুহাম্মদ (সা) তার রাসুল) লেখা রয়েছে। এর নিচের ডান কোণে সোনালি কালিতে সৌদি আরবের জাতীয় প্রতীক অঙ্কিত রয়েছে।
চট্টগ্রাম বিভাগের মসজিদের তালিকা
চট্টগ্রাম বিভাগের উল্লেখযোগ্য মসজিদের তালিকা-
খুলনা বিভাগের মসজিদের তালিকা
খুলনা বিভাগে উল্লেখযোগ্য মসজিদ সমূহের তালিকা-
বরিশাল বিভাগের মসজিদের তালিকা
বরিশাল বিভাগে মসজিদের তালিকা-
সিলেট বিভাগের মসজিদের তালিকা
সিলেট বিভাগের মসজিদের তালিকা-
পাকিস্তান জাতীয় মহিলা ফুটবল দল
পাকিস্তান জাতীয় মহিলা ফুটবল দল মহিলাদের আন্তর্জাতিক ফুটবল প্রতিযোগিতায় পাকিস্তানের প্রতিনিধিত্ব করে। দলটি পাকিস্তান ফুটবল ফেডারেশন কর্তৃক নিয়ন্ত্রিত হয়। পাকিস্তান মহিলা দলের বর্তমান অধিনায়ক ২১ বছর বয়সি হাজেরা খান।
সিলেট গণভোট
সিলেট গণভোট হচ্ছে সিলেটে অনুষ্ঠিত একটি গণভোট যেখানে সিলেট, আসাম-এর সাথে থাকবে এবং নতুন দেশ ভারতের সাথে যুক্ত হবে নাকি পূর্ব বঙ্গ-এর সাথে যুক্ত হয়ে নতুন দেশ পাকিস্তানে যোগ দেবে এই প্রশ্নে গণভোটের একটি ব্যবস্থা। গণভোটটি পাকিস্তানের সাথে সংযুক্ত হতে পরিচালিত হয়। সিলেট গণভোট ১৯৪৭ খ্রিষ্টাব্দের ৬ ও ৭ জুলাই অনুষ্ঠিত হয়। ইতিপূর্বে ৩ জুলাই এ বিষয়ে সরকারি ঘোষণা দেয়া হয়েছিল।
১৯৪৭ সালে দেশ বিভাগের মাধ্যমে ভারত ও পাকিস্তান নামক দুটি রাষ্ট্র গঠনের সিদ্ধান্ত হয়। এসময় বর্তমান সিলেট বিভাগ আসামের অংশ ছিল। দেশ বিভাগের পর সিলেট ভারতে থাকবে নাকি পাকিস্তানে যোগ দেবে এই প্রশ্নে গণভোটের ব্যবস্থা হয়। নির্বাচন অনুষ্ঠিত হওয়ার পর ভারত স্বাধীনতা আইনের ধারা ৩ মোতাবেক গণভোট সংক্রান্ত কার্যক্রমের বৈধতা দেওয়া হয়।
ভারত বিভাজন সংগঠিত হয়েছিল ধর্মীয় সীমারেখা বরাবর। যেখানে মুসলিম সংখ্যাগরিষ্ঠ এলাকা পাকিস্তান গঠন করে এবং হিন্দু সংখ্যাগরিষ্ঠ এলাকা ভারত গঠন করে। আসামের মধ্যে সিলেট একটি মুসলিম সংখ্যাগরিষ্ঠ জেলা ছিল যা হিন্দু সংখ্যাগরিষ্ঠ প্রদেশের মধ্যে ছিল। সিলেটের লোকজন সিলেটি বা বাংলায় কথা বলত যেখানে এই প্রদেশের বাকি লোকজন আসামি ভাষায় কথা বলত। আসাম সরকার মনে করত সিলেট কে সরিয়ে দিলে এটা আরো বেশি স্বদেশী হবে এবং ফলে অধিক শক্তিশালী হবে। আসামের প্রধানমন্ত্রী গোপিনাথ বরদলই ১৯৪৬ সালে বলেন যে তার ইচ্ছা “সিলেটকে পূর্ব বঙ্গে হস্তান্তর করা”।
নির্বাচন পরিচালনার জন্য এইচ. সি. স্টর্ক‌কে রেফারেন্ডাম কমিশনার হিসেবে নিয়োগ দেয়া হয়। নির্বাচনের জন্য ২৩৯টি কেন্দ্র ঠিক করা হয়। এতে মোট ৪৭৮ জন প্রিসাইডিং অফিসার ও ১৪৩৪ জন পোলিং অফিসার ছিলেন।
গণভোটে সিলেটের সংখ্যাগরিষ্ঠ জনগণ পাকিস্তানের পক্ষে ভোট দেয়। এর ফলে সিলেট আসাম থেকে আলাদা হয়ে পাকিস্তানভুক্ত হয়। তবে বিপুল সংখ্যাগরিষ্ঠ জনগণ পাকিস্তানের পক্ষে ভোট দিলেও র‍্যাডক্লিফ রোয়েদাদে সিলেটের করিমগঞ্জের কিছু থানা ও আশেপাশের অধিকাংশ মুসলিম অধ্যুষিত এলাকা ভারতের অন্তর্ভুক্ত করা হয়। নিচের ছকে গণভোটের ফলাফল প্রদর্শিত হয়েছে:
ফ্লাভিয়া পেনেত্তা
ফ্লাভিয়া পেনেত্তা (; জন্ম: ২৫ ফেব্রুয়ারি, ১৯৮২) আপুলিয়ার ব্রিন্দিসি এলাকায় জন্মগ্রহণকারী ইতালির সাবেক পেশাদার প্রমিলা টেনিস খেলোয়াড়। ১৭ আগস্ট, ২০০৯ তারিখে ইতালির প্রথম প্রমিলা খেলোয়াড় হিসেবে টেনিস এককের শীর্ষ-১০ তালিকায় প্রবেশ করেছিলেন। এছাড়াও, ২৮ ফেব্রুয়ারি, ২০১১ তারিখে ইতালির প্রথম প্রমিলা খেলোয়াড় হিসেবে টেনিস দ্বৈতের র‌্যাঙ্কিংয়ে ১নং স্থান দখল করেছিলেন। ২০১৫ সালের ইউএস ওপেনের গ্র্যান্ড স্লাম এককের শিরোপা জয় করেন পেনেত্তা।
সমগ্র খেলোয়াড়ী জীবনে ডব্লিউটিএ এককের এগারোবার শিরোপা পান তিনি। তন্মধ্যে ২০১৪ সালের ইন্ডিয়ান ওয়েলস প্রিমিয়ার ম্যান্ডেটরিতে শীর্ষ দুইজন বাছাই খেলোয়াড়কে পরাভূত করেন। উভয়েই তখন বিশ্বের ৩নং খেলোয়াড় ছিলেন। এছাড়াও তিনি ফেড কাপ দলের সদস্য হিসেবে ২০০৬, ২০০৯-১০ ও ২০১৩ - এ চারবারের শিরোপা বিজয়ী ইতালীয় দলের প্রধান তারকা ছিলেন।
জাস্টিন হেনিন, মেরি পিয়ার্স, মার্টিনা হিঙ্গিস, আমেলি মোরেসমো, ভেনাস উইলিয়ামস, সভেতলানা কুজনেতসোভা, ভিক্টোরিয়া আজারেঙ্কা, সামান্থা স্তোসার, লি না, পেত্রা কেভিতোভা ও মারিয়া শারাপোভা’র ন্যায় গ্র্যান্ড স্লাম এককের শিরোপা বিজয়ী খেলোয়াড়দেরকে পরাজিত করেছেন। মাত্র সাতজন প্রমিলা টেনিস তারকার একজন হিসেবে তিনি ভেনাস উইলিয়ামসকে ধারাবাহিকভাবে তিনবার পরাজিত করেছেন।
২০১১ সালের অস্ট্রেলিয়ান ওপেনে গিসেলা ডালকোকে সাথে নিয়ে প্রথমবারের মতো গ্র্যান্ড স্লামের শিরোপা লাভ করেন। এছাড়াও, ২০০৫ ও ২০১৪ সালের ইউএস ওপেনের ফাইনালে যথাক্রমে এলিনা ডেমেন্তিয়েভা ও মার্টিনা হিঙ্গিসকে সাথে নিয়ে অবতীর্ণ হন। অতঃপর বড় ধরনের এককের শিরোপা হিসেবে ২০১৫ সালের ইউএস ওপেনের ফাইনালে স্বদেশী রবার্তা ভিঞ্চিকে হারিয়ে টেনিসের উন্মুক্ত যুগে প্রথম ইতালীয় হিসেবে শিরোপা পান। কিন্তু, শিরোপা জয়ের পরপরই তিনি তার অবসরের ঘোষণা দেন।
২৪ জানুয়ারি, ২০০৭ তারিখে ইতালির তৎকালীন রাষ্ট্রপতি আজেলিও চিয়াম্পি কর্তৃক নাইট অব অর্ডার অব মেরিট অব দ্য রিপাবলিক পদবীতে ভূষিত হন তিনি।
আঞ্জুমান-ই-উলামা-ই-বাঙ্গালা
আঞ্জুমান-ই-উলামা-ই-বাঙ্গালা ছিল আলেমদের একটি সংগঠন। ১৯১৩ খ্রিষ্টাব্দে এটি কলকাতায় প্রতিষ্ঠিত হয়।
আঞ্জুমান-ই-উলামা-ই-বাঙ্গালা ইসলাম প্রচার, মুসলিমদের বিরুদ্ধে অন্য ধর্ম প্রচারকদের বৈরিতামূলক প্রচারণা মোকাবেলা, কুরআন ও সুন্নাহর আলোকে মুসলিম সমাজের সংস্কারের উদ্দেশ্যে গঠিত হয়। মাওলানা আবুল কালাম আজাদ, মাওলানা মনিরুজ্জামান ইসলামাবাদী, মাওলানা মোহাম্মদ আকরম খাঁ, মাওলানা মুহম্মদ আবদুল্লাহিল বাকী ও ডক্টর মুহম্মদ শহীদুল্লাহ ছিলেন এই সংগঠনের প্রতিষ্ঠাতা সদস্য।
আঞ্জুমান নিজস্ব প্রচার মাধ্যম হিসেবে আল-এসলাম (১৯১৫-১৯২১) নামক পত্রিকা প্রকাশ করে।
এই সংগঠন ১৯২১ সাল পর্যন্ত স্বনামে কার্যকর ছিল। এরপর তা জামিয়াত-উল-উলামা-ই-বাঙ্গালার সাথে একীভূত হয়। আঞ্জুমান বাংলা ও আসামে তাদের কার্যক্রম চালায়। ভিন্ন সংস্কৃতিতে প্রভাবিত হয়ে পড়া মুসলিমদেরকে শিরক ও বিদাত থেকে মুক্ত থাকার শিক্ষা প্রদান করা হয়। সংগঠনের সদস্যরা মক্তব, মাদ্রাসা নির্মাণ করেন ও তহবিল গঠন করেন। চট্টগ্রামে আরবি বিশ্ববিদ্যালয় স্থাপন তাদের আকাঙ্খা ছিল কিন্তু তহবিলের কারণে তা সম্ভব হয়নি।
খিলাফত ও অসহযোগ আন্দোলনে আঞ্জুমান অংশ নেয়। আঞ্জুমান হিন্দু-মুসলিম ঐক্যের পক্ষপাতী ছিল। স্বদেশী পণ্যের বিক্রির জন্য সংগঠনের পক্ষ থেকে কলকাতায় স্বদেশী খিলাফত স্টোর প্রতিষ্ঠা করা হয়েছিল।
দীর্ঘদিন কর্মকাণ্ড চালিয়ে যাওয়ার পর ১৯২১ সালে আঞ্জুমানের কার্যক্রম বন্ধ হয় এবং তা জামিয়াত-উল-উলামা-ই-হিন্দের বাংলার শাখা জামিয়াত-উল-উলামা-ই-বাঙ্গালার সাথে একীভূত হয়।
নওগাঁ-৫
নওগাঁ-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নওগাঁ জেলায় অবস্থিত জাতীয় সংসদের ৫০নং আসন।
নওগাঁ-৫ আসনটি নওগাঁ জেলার নওগাঁ সদর উপজেলা নিয়ে গঠিত।
আব্দুল জলিল ৬ মার্চ ২০১৩ সালে মৃত্যুবরণ করেন। মে ২০১৩ সালের উপনির্বাচনে নির্বাচন কমিশন পাঁচ প্রার্থীকে অযোগ্য ঘোষণা করলে বাংলাদেশ আওয়ামী লীগের প্রার্থী আব্দুল মালেক বিনা প্রতিদ্বন্দ্বিতায় নির্বাচিত হন।
নওগাঁ-৬
নওগাঁ-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নওগাঁ জেলায় অবস্থিত জাতীয় সংসদের ৫১নং আসন।
নওগাঁ-৬ আসনটি নওগাঁ জেলার রাণীনগর উপজেলা ও আত্রাই উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে ইসরাফিল আলম বিনা প্রতিদ্বন্দ্বিতায় নির্বাচিত হন।
রাজশাহী-১
রাজশাহী-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের ৫২নং আসন।
রাজশাহী-১ আসনটি রাজশাহী জেলার গোদাগাড়ী উপজেলা ও তানোর উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে ওমর ফারুক চৌধুরী বিনা প্রতিদ্বন্দ্বিতায় নির্বাচিত হন।
রাজশাহী-২
রাজশাহী-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের ৫৩নং আসন।
রাজশাহী-২ আসনটি রাজশাহী শহরের রাজশাহী সিটি কর্পোরেশন এলাকা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে ফজলে হোসেন বাদশা বিনা প্রতিদ্বন্দ্বিতায় নির্বাচিত হন।
রাজশাহী-৩
রাজশাহী-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের ৫৪নং আসন।
রাজশাহী-৩ আসনটি রাজশাহী জেলার পবা উপজেলা ও মোহনপুর উপজেলা নিয়ে গঠিত।
রাজশাহী-৪
রাজশাহী-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের ৫৫নং আসন।
রাজশাহী-৪ আসনটি রাজশাহী জেলার বাঘমারা উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে এনামুল হক বিনা প্রতিদ্বন্দ্বিতায় নির্বাচিত হন।
রাজশাহী-৫
রাজশাহী-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের ৫৬নং আসন।
রাজশাহী-৫ আসনটি রাজশাহী জেলার পুঠিয়া উপজেলা ও দুর্গাপুর উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আব্দুল ওয়াদুদ বিনা প্রতিদ্বন্দ্বিতায় নির্বাচিত হন।
১৯৯৮ সালে, শেখ হাসিনা মোঃ আলাউদ্দিনকে তার সরকারের স্বরাষ্ট্র মন্ত্রী বানান। এর ফলে বিএনপি তাকে দল থেকে বহিষ্কার করে এবং নির্বাচন কমিশন ১১ অক্টোবর ১৯৯৯ তারিখে সংবিধানের ৭০ অনুচ্ছেদের অধীনে তার আসন খালি ঘোষণা করে, যা ফ্লোর ক্রসিং করাকে বিরত করে। এর ফলে ১৯৯৯ সালে একটি উপ-নির্বাচন অনুষ্ঠিত হয়, যাতে আলাউদ্দিন বাংলাদেশ আওয়ামী লীগের প্রার্থী হিসেবে নির্বাচিত হন।
রাজশাহী-৬
রাজশাহী-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি রাজশাহী জেলায় অবস্থিত জাতীয় সংসদের ৫৭নং আসন।
রাজশাহী-৬ আসনটি রাজশাহী জেলার চারঘাট উপজেলা ও বাঘা উপজেলা নিয়ে গঠিত।
পাকিস্তান ফুটবল ফেডারেশন
পাকিস্তান ফুটবল ফেডারেশন (PFF) পাকিস্তানের ফুটবল নিয়ন্ত্রণকারী সংস্থা। এর সদর দপ্তর পাঞ্জাবের লাহোরে পাঞ্জাব স্টেডিয়ামের নিকট ফিফা হাউজে।
পিএফএফ পাকিস্তানে ক্লাস সমূহ নিয়ন্ত্রণ করে। এটি ফিফা ও এএফসির সদস্য সংস্থা। পাকিস্তানের সকল ফুটবল ক্লাবকে এর সদস্য হতে হয়। এটি পাকিস্তান জাতীয় ফুটবল দল ও পাকিস্তান জাতীয় মহিলা ফুটবল দলকে নিয়ন্ত্রণ, পরিচালনা করে থাকে। পিএফএফ পাকিস্তান প্রিমিয়ার লীগ ও অন্যান্য ফুটবল লীগ সমূহও আয়োজন ও পরিচালনা করে। পিএফএফ এর ৮টি রাজ্য সংগঠন রয়েছে তার মধ্যে ইসলামাবাদ ফুটবল এসোসিয়েশন এর জন্য খুবই গুরুত্বপূর্ণ।
১৯৫০-১৯৭১ সাল পর্যন্ত পাকিস্তান ফুটবল ফেডারেশনের নাম ছিল পশ্চিম পাকিস্তান ফুটবল ফেডারেশন।
পাকিস্তান স্বাধীনতা লাভের পর ৫ ডিসেম্বর ১৯৪৭ সালে মোহাম্মদ আলী জিন্নাহ কর্তৃক পাকিস্তান ফুটবল ফেডারেশন প্রতিষ্ঠিত হয়। ১৯৪৮ সালে এটি ফিফার সদস্যপদ লাভ করে। ১৯৫৪ সালে এশিয়ান ফুটবল কনফেডারেশন প্রতিষ্ঠিত হলে এর প্রতিষ্ঠাতা সদস্য হিসাবে যোগ দেয় পাকিস্তান।
পাকিস্তান ফুটবল ফেডারেশন ১৯৪৮ সালে করাচীতে প্রথম জাতীয় চ্যাম্পিয়নশিপের আয়োজন করে।
দেশের কোড
দেশের কোড () হল একটি সংক্ষিপ্ত বর্ণানুক্রমিক বা সাংখ্যিক ভৌগোলিক সঙ্কেত (geocodes), যা ডাটা প্রক্রিয়াকরণ ও যোগাযোগের ক্ষেত্রে বিভিন্ন দেশ ও এলাকার প্রতিনিধিত্ব বিকশিত করে। এটি উন্নয়ন করার জন্য বিভিন্ন ব্যবস্থা গ্রহণ করা হয়েছে। এর মধ্যে সেরা ও বহুল ব্যবহৃত কোড হচ্ছে আইএসও ৩১৬৬-১। দেশের কোড বলতে প্রাইয়শই আন্তর্জাতিক ডায়ালিং কোড, ই,১৬৪, দেশের কলিং কোডকে বোঝায়।
এই সংজ্ঞায়িত মান বিশ্বের অধিকাংশ দেশ ও এলাকার জন্য প্রযোজ্য:
-
ইউএনডিপি দেশের কোডসমূহের তালিকা
ইউএনডিপি কান্ট্রি কোড জাতিসংঘ উন্নয়ন কর্মসূচি কর্তৃক নির্ধারিত কোডিং।
মাতাফ
মাতাফ কাবাঘরের চারদিকের খোলা তাওয়াফের স্থানকে বলা হয়।
মূলত তাওয়াফের জন্য ব্যবহৃত হলেও জামাতের সময় হলে এই স্থানে নামাজ আদায় করা হয়। নামাজ শেষে পুনরায় তাওয়াফ শুরু হয়। পূর্বে জমজম কূপ মাতাফেই অবস্থিত ছিল। পরে ভূপৃষ্ঠ থেকে কূপের অংশ সরিয়ে নেয়া হয় এবং পাম্পের সাহায্যে পানি উত্তোলন শুরু হয়। বর্তমানে এই ব্যবস্থা রয়েছে।
বাংলাদেশের সমাজকল্যাণ মন্ত্রীদের তালিকা
সমাজকল্যাণ মন্ত্রী বাংলাদেশ সরকারের একটি গুরুত্বপূর্ণ পদ। এ মন্ত্রণালয়টি আগে স্বাস্থ্য ও সমাজকল্যাণ মন্ত্রণালয় নামে ছিল, ১৯৮৯ সালের ০৯ নভেম্বর সমাজকল্যাণ মন্ত্রণালয় গঠিত হয়।
আবদুর রসুল
আবদুর রসুল (১০ এপ্রিল ১৮৭২ - ৩১ জুলাই ১৯১৭) ছিলেন একজন বাঙালি রাজনীতিবিদ, আইনজীবী।
আবদুর রসুল ব্রিটিশ ভারতের বেঙ্গল প্রেসিডেন্সির ব্রাহ্মণবাড়িয়া জেলার নাসিরনগর থানার গুনিয়াউক গ্রামের একটি জমিদার পরিবারে জন্মগ্রহণ করেন। তার বাবা মৌলভী গোলাম রসুল ও মা লংজান বিবি। তার বাবা মৌলভী গোলাম রসুল ও দাদা মৌলভী গোলাম আলী দুজনেই জমিদার ছিলেন। শৈশবে তার বাবা মারা যান।
আবদুর রসুল তার গৃহশিক্ষক মহেশ চৌধুরীর কাছে শিক্ষাগ্রহণ শুরু করেন। ১৮৮৮ সালে তিনি ঢাকা গভর্নমেন্ট স্কুল থেকে এন্ট্রান্স পরীক্ষা পাস করেন। সে বছর তিনি উচ্চশিক্ষার্থে ব্রিটেন যান। তিনি ১৮৯৬ ও ১৮৯৮ খ্রিষ্টাব্দে যথাক্রমে বিএ ও এমএ ডিগ্রি লাভ করেন। তার দুই বছর পর ১৮৯৮ সালে তিনি মিডল টেম্পল থেকে ব্যারিস্টার হন। সেসাথে তিনি বিসিএল ডিগ্রিও অর্জন করেন। বাঙালিদের মধ্যে তিনি প্রথম বিসিএল ডিগ্রি অর্জন করেছিলেন।
শিক্ষার্জন শেষে আবদুর রসুল দেশে ফিরে কলকাতা হাইকোর্টে আইনজীবী হিসেবে কাজ শুরু করেন। এছাড়া তিনি কলকাতা বিশ্ববিদ্যালয়ে আন্তর্জাতিক আইনের অবৈতনিক প্রভাষক হিসেবে শিক্ষকতা করেছেন। ১৯০৫ সালে প্রতিষ্ঠিত বাংলার জাতীয় শিক্ষা কাউন্সিলে তিনি অন্যতম প্রতিষ্ঠাতা সদস্য। "দি মুসলমান" নামে ১৯০৬ সালে একটি সাপ্তাহিক পত্রিকা প্রকাশ করেন।
আবদুর রসুল ভারতীয় জাতীয় কংগ্রেস দলের সদস্য ছিলেন এবং সুরেন্দ্রনাথ ব্যানার্জী‌র অণুসারী ছিলেন। ১৯০৫ সালে বঙ্গভঙ্গের সিদ্ধান্ত হলে তিনি এর বিরোধিতা করেন। মূলত বঙ্গভঙ্গের সময় তার রাজনৈতিক জীবন শুরু হয়। তিনি হিন্দু মুসলিম ঐক্যের সমর্থক ছিলেন। ১৯০৭ সালে বঙ্গীয় প্রাদেশিক কংগ্রেসের বরিশালে অণুষ্ঠিত সম্মেলনে তিনি সভাপতি ছিলেন। ১৯০৬ সালে তিনি আবদুল হালিম গজনবী, আবুল কাসেম ও মুজিবুর রহমানের সহযোগিতায় সাপ্তাহিক মুসলমান নামক পত্রিকা প্রকাশ করেন। ১৯০৭ সালে লর্ড মিন্টোর সাথে সাক্ষাৎকারী প্রতিনিধি দলে তিনি সদস্য ছিলেন। এই দলের অন্যান্যরা ছিলেন সুরেন্দ্রনাথ ব্যানার্জী‌, মহারাজা আমীর হোসেন, আশুতোষ চৌধুরী, নওয়াব স্যার সৈয়দ শামসুল হুদা ও আরো অনেকে। ১৯০৯ সালে তিনি বঙ্গীয় প্রাদেশিক মুসলিম লীগে যোগ দেন। তিনি দীর্ঘদিন এতে কোষাধ্যক্ষ হিসেবে দায়িত্বপালন করেছেন।
চট্টগ্রাম ও কুমিল্লার মুসলিম নির্বাচনী এলাকা থেকে তিনি ১৯১৬ সালে বঙ্গীয় আইন পরিষদের সদস্য নির্বাচিত হন এবং আমৃত্যু এই পদে বহাল ছিলেন। ১৯১৭ সালে আবদুর রসুল বঙ্গীয় প্রাদেশিক মুসলিম লীগের সম্পাদক নির্বাচিত হন। কলকাতা ইন্ডিয়ান এসোসিয়েশনে তিনি ১৯১৬ থেকে ১৯১৭ পর্যন্ত সভাপতির দায়িত্বপালন করেছেন। ১৯১২ সালে তিনি চট্টগ্রামে অণুষ্ঠিত বঙ্গীয় প্রাদেশিক সম্মেলনে সভাপতি হন। এর দুই বছর পর চব্বিশ পরগণায় অণুষ্ঠিত মুসলিম লীগের সম্মেলনেও সভাপতির দায়িত্ব পান।
আবদুর রসুল ১৯১৭ সালের ৩১ জুলাই ইন্তেকাল করেন।
শ্রেষ্ঠ অভিনেতার জন্য একাডেমি পুরস্কার
শ্রেষ্ঠ অভিনেতার জন্য একাডেমি পুরস্কার হচ্ছে যুক্তরাষ্ট্রের একাডেমি অফ মোশন পিকচার আর্টস অ্যান্ড সায়েন্সেস কর্তৃক প্রদানকৃত একটি বার্ষিক পুরস্কার। একজন অভিনেতার মূল চরিত্রে অসাধারণ অভিনয়শৈলীর জন্য এ পুরস্কার প্রদান করা হয়। এই পুরস্কারের প্রথম বিজয়ী ছিলেন এমিল জ্যানিংস, যাকে ১৯২৯ সালে ১ম একাডেমি পুরস্কার অনুষ্ঠানে তার অভিনীত "দ্য লাস্ট কমান্ড" এবং "দ্য ওয়ে অব অল ফ্লেশ" চলচ্চিত্রে অনবদ্য অভিনয়ের জন্য এই বিভাগে পুরস্কার প্রদান করা হয়।
২০১৮ সাল পর্যন্ত (এএমপিএএস) ৮০ জন পৃথক অভিনেতাকে সেরা অভিনেতার অস্কার পুরস্কারে ভূষিত করেছে। এ বিভাগে সবচেয়ে বেশি তিনটি পুরস্কার পেয়েছেন ড্যানিয়েল ডে-লুইস। লরন্স অলিভিয়ে এবং স্পেন্সার ট্রেসি যৌথভাবে সর্বাধিক নয়বার মনোনয়ন পেয়েছেন। বর্তমান বিজয়ী গ্যারি ওল্ডম্যান "ডার্কেস্ট আওয়ার" (২০১৭) চলচ্চিত্রে উইনস্টন চার্চিল চরিত্রে অভিনয়ের জন্য ৯০তম একাডেমি পুরস্কার অনুষ্ঠানে এই পুরস্কার লাভ করেন।
একাডেমি পুরস্কারের রীতি অনুসারে ও লস অ্যাঞ্জেলেস কাউন্টিতে চলচ্চিত্র মুক্তির বছর অনুযায়ী বছরের তালিকা করা হয়েছে; প্রত্যেক বছরের জন্য প্রদত্ত পুরস্কারের আয়োজন পরের বছরে করা হয়ে থাকে।নিচের ব্যক্তিবর্গ দুই বা তার বেশি সেরা অভিনেতার পুরস্কার পেয়েছেন:
নিচের ব্যক্তিবর্গ চার বা তার বেশি সেরা অভিনেতার পুরস্কারের মনোনয়ন পেয়েছেন:
আন্তর্জাতিক গণতন্ত্র দিবস
আন্তর্জাতিক গণতন্ত্র দিবস জাতিসংঘ কর্তৃক ২০০৭ সাল থেকে সদস্যভূক্ত দেশগুলোতে গনতন্ত্র সম্পর্কে আগ্রহ সৃষ্টি এবং গনতন্ত্র চর্চাকে উৎসাহিত করার জন্য প্রচলিত একটি বিশেষ দিন, যা প্রতি বছর '১৫ সেপ্টেম্বর' তারিখে পালিত হয়।
ম্যালকম টার্নবুল
ম্যালকম ব্লাই টার্নবুল (জন্ম: ২৪ অক্টোবর, ১৯৫৪) সিডনিতে জন্মগ্রহণকারী অস্ট্রেলিয়ার বিশিষ্ট রাজনীতিবিদ ও সাবেক প্রধানমন্ত্রী। তিনি লিবারেল পার্টি ও অস্ট্রেলিয়ার ২৯তম প্রধানমন্ত্রী। এরপূর্বে তিনি সাবেক প্রধানমন্ত্রী টনি অ্যাবট সরকারের অধীনে যোগাযোগ মন্ত্রীর দায়িত্ব পালন করেছেন। এছাড়াও, অস্ট্রেলীয় সংসদে বিরোধী দলীয় নেতাসহ লিবারেল পার্টির সাবেক নেতা ছিলেন।
সিডনি গ্রামার স্কুল থেকে অধ্যয়ন শেষে সিডনি বিশ্ববিদ্যালয় পড়াশোনা করেন। সেখান থেকে কলায় স্নাতক ও পরবর্তীকালে আইন বিষয়ে ডিগ্রী লাভ করেন। রোডস বৃত্তি নিয়ে অক্সফোর্ডের ব্রাসেনোজ কলেজে অধ্যয়ন করেন। সেখান থেকে নাগরিক আইন বিষয়ে স্নাতক প্রাপ্ত হন। রাজনীতিতে অংশগ্রহণের পূর্বে সাংবাদিকতা, উকিল পেশায় নিয়োজিত ছিলেন তিনি। ১৯৯৩ সালে অস্ট্রেলিয়ান রিপাবলিকান মুভমেন্টের সভাপতি মনোনীত হন। এ পদে তিনি ২০০৪ সাল পর্যন্ত দায়িত্ব পালন করেন।
২০০৪ সালের ফেডারেল নির্বাচনে ওয়েন্টওয়ার্থ এলাকা থেকে সংসদ সদস্য নির্বাচিত হন। ১ ডিসেম্বর, ২০০৯ তারিখে টনি অ্যাবটের কাছে এক ভোটে হেরে গিয়ে দলের নেতৃত্ব হারান। সরকারের ইটিএস পরিকল্পনা বাস্তবায়নে সংসদে পাস করান। কিন্তু লিবারেল পার্টির অনেকেই এর বিরুদ্ধে অবস্থান নিয়েছিলেন যা অস্ট্রেলিয়ার কয়লা রপ্তানীতে বাঁধার কারণ হয়ে দাড়াবে বলে আশঙ্কা করা হয়েছিল।
মাউয়েস
মাউয়েস () বা মোগ বা মোঅ একজন ইন্দো-সিথিয় শাসক ছিলেন, যিনি ইন্দো-গ্রিক রাজ্য আক্রমণ করে আনুমানিক ৮৫ খ্রিস্টপূর্বাব্দ হতে ৬৫ খ্রিস্টপূর্বাব্দ পর্য্যন্ত আরাখোশিয়া ও পাঞ্জাব অঞ্চল শাসন করেন।
মাউয়েস একজন ইন্দো-সিথিয় শাসক হলেও ইন্দো-গ্রিক সংস্কৃতি অনুসারে তিনি দ্বিভাষী মুদ্রা প্রচলন করেন, যার এক পিঠে গ্রিক লিপিতে "বাসিলেওস বাসিলেওন মেগালোউ মাউওউ" () এবং অপর পিঠে খরোষ্ঠী লিপিতে "রাজাতিরাজস মহতস মোঅস" উৎকীর্ণ রয়েছে। তিনি তাঁর বিভিন্ন মুদ্রায় জিউস, নিকে প্রভৃতি গ্রিক ও বলরাম প্রভৃতি ভারতীয় পৌরাণিক চরিত্রের মূর্তি খোদাই করান। তাঁর একটি মুদ্রায় মাখেনে নামক রাণীর উল্লেখ রয়েছে, যিনি সম্ভবতঃ ইন্দো-গ্রিক রাজবংশের কন্যা হয়ে থাকবেন।
ভোনোনেস (ইন্দো-সিথিয় শাসক)
ভোনোনেস একজন ইন্দো-সিথিয় শাসক ছিলেন।
ভোনোনেস আনুমানিক ৭৫ খ্রিস্টপূর্বাব্দ হতে ৬৫ খ্রিস্টপূর্বাব্দ পর্য্যন্ত রাজত্ব করেন। তাঁর নামাঙ্কিত বেশ কিছু দ্বিভাষী মুদ্রা প্রচলন করেন, যার এক পিঠে গ্রিক ও অপর পিঠে খরোষ্ঠী লিপিতে তাঁর নামের সঙ্গে তাঁর ভ্রাতা স্পলহোর ও ভ্রাতুষ্পুত্র স্পলগদমের নাম উৎকীর্ণ রয়েছে। এই মুদ্রাগুলির এক পিঠে বজ্রনিক্ষেপরত জিউস ও অপর পিঠে বর্শা নিক্ষেপরত শাসকের চিত্র মুদ্রিত রয়েছে। তাঁর রাজত্বের পর তাঁর ভ্রাতা স্পলহোর সিংহাসন লাভ করেন।
স্পলহোর
স্পলহোর একজন ইন্দো-সিথিয় শাসক ছিলেন।
স্পলহোর ইন্দো-সিথিয় শাসক ভোনোনেসের ভ্রাতা ছিলেন। ভোনোনেস দ্বারা প্রচলিত বেশ কিছু দ্বিভাষী মুদ্রায় তাঁর নামের সঙ্গে স্পলহোর ও তাঁর পুত্র স্পলগদমের নাম উৎকীর্ণ রয়েছে। এই মুদ্রাগুলির এক পিঠে বজ্রনিক্ষেপরত জিউস ও অপর পিঠে বর্শা নিক্ষেপরত শাসকের চিত্র মুদ্রিত রয়েছে। ভোনোনেসের রাজত্বের পর স্পলহোর সিংহাসন লাভ করেন।
নাটোর-১
নাটোর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নাটোর জেলায় অবস্থিত জাতীয় সংসদের ৫৮নং আসন।
নাটোর-১ আসনটি নাটোর জেলার লালপুর উপজেলা ও বাগাতিপাড়া উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মোঃ আবুল কালাম বিনা প্রতিদ্বন্দ্বিতায় নির্বাচিত হন।
নাটোর-২
নাটোর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নাটোর জেলায় অবস্থিত জাতীয় সংসদের ৫৯নং আসন। নাটোর-২ সংসদীয় আসনের এমপি জনাব মো: শফিকুল ইসলাম শিমুল।
নাটোর-২ আসনটি নাটোর জেলার নাটোর সদর উপজেলা ও নলডাঙ্গা উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে শফিকুল ইসলাম শিমুল বিনা প্রতিদ্বন্দ্বিতায় নির্বাচিত হন।
নাটোর-৩
নাটোর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নাটোর জেলায় অবস্থিত জাতীয় সংসদের ৬০নং আসন।
নাটোর-৩ আসনটি নাটোর জেলার সিংড়া উপজেলা নিয়ে গঠিত।
১৯৯৫ সালের উপ-নির্বাচনে বিএনপির কাজী গোলাম মোর্শেদ নির্বাচিত হন।
নাটোর-৪
নাটোর-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি নাটোর জেলায় অবস্থিত জাতীয় সংসদের ৬১নং আসন।
নাটোর-৪ আসনটি নাটোর জেলার গুরুদাসপুর উপজেলা ও বড়াইগ্রাম উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আব্দুল কুদ্দুস বিনা প্রতিদ্বন্দ্বিতায় নির্বাচিত হন।
সিরাজগঞ্জ-১
সিরাজগঞ্জ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সিরাজগঞ্জ জেলায় অবস্থিত জাতীয় সংসদের ৬২নং আসন।
সিরাজগঞ্জ-১ আসনটি সিরাজগঞ্জ জেলার কাজীপুর উপজেলা এবং সিরাজগঞ্জ সদর উপজেলার মেছড়া ইউনিয়ন, রতনকান্দি ইউনিয়ন, বাগবাটি ইউনিয়ন, ছোনগাছা ইউনিয়ন নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মোহাম্মদ নাসিম বিনা প্রতিদ্বন্দ্বিতায় নির্বাচিত হন।
১৯৯৬ সালের সাধারণ নির্বাচনে মোহাম্মদ নাসিম দুটি আসনে দাঁড়ান: সিরাজগঞ্জ-১ ও সিরাজগঞ্জ-২। উভয় আসনে জয়লাভ করার পর, তিনি সিরাজগঞ্জ-২ আসনকে প্রতিনিধিত্ব করার জন্য বেছে নেন ও অন্যটি ছেড়ে দেন। সেপ্টেম্বরের উপ-নির্বাচনে বাংলাদেশ আওয়ামী লীগের মোহাম্মদ সেলিম নির্বাচিত হন।
সিরাজগঞ্জ-২
সিরাজগঞ্জ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সিরাজগঞ্জ জেলায় অবস্থিত জাতীয় সংসদের ৬৩নং আসন।
সিরাজগঞ্জ-২ আসনটি সিরাজগঞ্জ জেলার কামারখন্দ উপজেলা এবং সিরাজগঞ্জ সদর উপজেলার বহুলী ইউনিয়ন, শিয়ালকোল ইউনিয়ন, খোকশাবাড়ী ইউনিয়ন, কাওয়াখোলা ইউনিয়ন, কালিয়াহরিপুর ইউনিয়ন, সয়দাবাদ ইউনিয়ন নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে হাবিবে মিল্লাত বিনা প্রতিদ্বন্দ্বিতায় নির্বাচিত হন।
সিরাজগঞ্জ-৩
সিরাজগঞ্জ-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সিরাজগঞ্জ জেলায় অবস্থিত জাতীয় সংসদের ৬৪নং আসন।
সিরাজগঞ্জ-৩ আসনটি সিরাজগঞ্জ জেলার রায়গঞ্জ উপজেলা এবং তাড়াস উপজেলা নিয়ে গঠিত।
ইসহাক হোসেন তালুকদার ২০১৪ সালের অক্টোবরে মারা যান। উপ-নির্বাচনের জন্য আওয়ামী লীগের ম ম আমজাদ হোসেন মিলন ও স্বতন্ত্র প্রার্থী আক্তারুল ইসলাম মুন্নু মনোনয়নপত্র জমা দিলেও ২২ নভেম্বর বাংলাদেশ নির্বাচন কমিশন মুন্নুর মনোনয়রপত্র বাতিল ঘোষণা করলে একমাত্র প্রার্থী হিসেবে বাংলাদেশ আওয়ামী লীগের গাজী ম.ম. আমজাদ হোসেন মিলন বিনা প্রতিদ্বন্দ্বিতায় নির্বাচিত হন।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে ইসহাক হোসেন তালুকদার বিনা প্রতিদ্বন্দ্বিতায় নির্বাচিত হন।
সিরাজগঞ্জ-৪
সিরাজগঞ্জ-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সিরাজগঞ্জ জেলায় অবস্থিত জাতীয় সংসদের ৬৫নং আসন।
সিরাজগঞ্জ-৪ আসনটি সিরাজগঞ্জ জেলার উল্লাপাড়া উপজেলা নিয়ে গঠিত।
সিরাজগঞ্জ-৫
সিরাজগঞ্জ-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সিরাজগঞ্জ জেলায় অবস্থিত জাতীয় সংসদের ৬৬নং আসন।
সিরাজগঞ্জ-৫ আসনটি সিরাজগঞ্জ জেলার বেলকুচি উপজেলা ও চৌহালি উপজেলা নিয়ে গঠিত।
সিরাজগঞ্জ-৬
সিরাজগঞ্জ-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি সিরাজগঞ্জ জেলায় অবস্থিত জাতীয় সংসদের ৬৭নং আসন।
সিরাজগঞ্জ-৬ আসনটি সিরাজগঞ্জ জেলার শাহজাদপুর উপজেলা নিয়ে গঠিত।
পাবনা-১
পাবনা-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পাবনা জেলায় অবস্থিত জাতীয় সংসদের ৬৮নং আসন।
পাবনা-১ আসনটি পাবনা জেলার সাঁথিয়া উপজেলা এবং বেড়া উপজেলার বেড়া পৌরসভা, হাটুরিয়া নাকালিয়া ইউনিয়ন, নতুন ভারেংগা ইউনিয়ন, চাকলা ইউনিয়ন ও কৈটলা ইউনিয়ন নিয়ে গঠিত।
পাবনা-২
পাবনা-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পাবনা জেলায় অবস্থিত জাতীয় সংসদের ৬৯নং আসন।
পাবনা-২ আসনটি পাবনা জেলার সুজানগর উপজেলা এবং আমিনপুর থানা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে খন্দকার আজিজুল হক আরজু বিনা প্রতিদ্বন্দ্বিতায় নির্বাচিত হন।
জুন ১৯৯৮ সালে আহমেদ তফিজ উদ্দিন মারা যান। ডিসেম্বরের উপ-নির্বাচনে বাংলাদেশ আওয়ামী লীগের আবদুল করিম খন্দকার নির্বাচিত হন।
পাবনা-৩
পাবনা-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পাবনা জেলায় অবস্থিত জাতীয় সংসদের ৭০নং আসন।
পাবনা-৩ আসনটি পাবনা জেলার চাটমোহর উপজেলা এবং ভাঙ্গুড়া উপজেলা ও ফরিদপুর উপজেলা নিয়ে গঠিত।
পাবনা-৪
পাবনা-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পাবনা জেলায় অবস্থিত জাতীয় সংসদের ৭১নং আসন।
পাবনা-৪ আসনটি পাবনা জেলার আটঘরিয়া উপজেলা ও ঈশ্বরদী উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে শামসুর রহমান শরীফ বিনা প্রতিদ্বন্দ্বিতায় নির্বাচিত হন।
বৈদ্যপুর রামকৃষ্ণ বিদ্যাপীঠ
বৈদ্যপুর রামকৃষ্ণ বিদ্যাপীঠ বর্ধমান জেলার বৈদ্যপুর গ্রামের শতাধিক প্রাচীন একটি উচ্চ মাধ্যমিক বিদ্যালয়৷ ১৯১৩ খ্রিস্টাব্দে শ্রী কুমার কৃষ্ণ নন্দী চৌধুরী এই বিদ্যালয় স্থাপন করেন৷
বাংলাদেশে দুর্নীতি
বাংলাদেশে দুর্নীতি হল দেশটির একটি চলমান সমস্যা, এছাড়াও দেশটি ২০০৫ সালে ট্রান্সপারেন্সি ইন্টারন্যাশনাল কর্তৃক প্রকাশিত তালিকায় পৃথিবীর তৎকালীন সবচেয়ে দুর্নীতিগ্রস্ত দেশ হিসেবে স্থান লাভ করে।
২০১১ এবং ২০১২ সালে দেশটি তালিকার অবস্থানে যথাক্রমে ১২০ এবং ১৪৪ তম স্থান লাভ করে, যেখানে কোন দেশ নম্বরের দিক থেকে যত উপরের দিকে যাবে ততই বেশি দুর্নীতিগ্রস্থ হিসেবে গণ্য হবে।
ভোগবাদী মানসিকতা এবং অনেক ক্ষেত্রে অভাব দুর্নীতির পেছনে দায়ী। তবে বাংলাদেশের বর্তমান প্রেক্ষাপট দেখলে বোঝা যায় ভোগবাদী মানসিকতাই দায়ী। বাংলাদেশে বর্তমানে সব শ্রেণির ব্যাক্তিরাই ঘুষ গ্রহণ করে থাকে। তবে উচ্চ পর্যায়ের কর্তারা মূলত তাদের জীবনযাত্রার মান উন্নয়ন করতে গিয়ে ঘুষ গ্রহণকে তাদের অভ্যাসে পরিণত করে। মধ্যবিত্তরা ও নিম্নবিত্তরাও তাদের জীবনযাত্রা মান উন্নয়নে ঘুষ গ্রহণ করে থাকে। দেখা যায় যে প্রতি ক্ষেত্রেই মানুষ ঘুষ খেয়ে থাকে।
বাংলাদেশ জাতীয় হকি দল
বাংলাদেশ জাতীয় হকি দল আন্তর্জাতিক হকি প্রতিযোগিতা বাংলাদেশের প্রতিনিধিত্বকারী দল। এটি বাংলাদেশ হকি ফেডারেশন কর্তৃক নিয়ন্ত্রিত ও পরিচালিত হয়। জাতীয় হকি দলের মাওলানা ভাষানী হকি স্টেডিয়ামকে হোম গ্রাউন্ড হিসাবে ব্যবহার করে। জাতীয় ফিল্ড হকি দল ১৯৭২ সালে স্বাধীনতার পরপরই গঠিত হয়।
কাওয়ালি
কাওয়ালি এক প্রকার আধ্যাত্মিক প্রেমবিষয়ক ভক্তিমূলক গান। বিশেষজ্ঞদের মতে, কাওয়ালি জাতীয় গান থেকেই কালক্রমে খেয়াল নামক উচ্চাঙ্গ সংগীতের শ্রেণীটির উৎপত্তি হয়েছে।
‘কওল’ শব্দটি থেকে কাওয়ালি শব্দটির উৎপত্তি ঘটেছে বলে মনে করা হয়। আবার অনেকের মতে, দিল্লির পার্শ্ববর্তী অঞ্চলে বসবাসকারী কাওয়াল নামক যাযাবর সম্প্রদায় কর্তৃক গীত সাধারণ ভক্তিমূলক গানকে কাওয়ালি বলে চহ্নিত করা হয়।
প্রখ্যাত সঙ্গীতজ্ঞ আমীর খসরু 'কাওয়ালি' ধারার সঙ্গীতের প্রবর্তক বলে স্বীকৃত; তিনিই কাওয়ালি গানের সংস্কার করেন এবং এটিকে একটি প্রথাবদ্ধ রূপদান করেন। বাংলাদেশে কবি কাজী নজরুল ইসলামই এই সঙ্গীত ধারাটিকে জনপ্রিয় করে তোলেন।
এ গানের স্থায়ী ও অন্তরার মধ্যে তাল বন্ধ রেখে প্রতিবার বিভিন্ন প্রকার রাগ ব্যবহার করা হয়। একজন মূল গায়ক ও কয়েকজন সহযোগীর সমন্বয়ে গঠিত এক একটি দল কাওয়ালি পরিবেশন করে যাতে মূল গায়ক গান পরিবেশ করেন এবং সহযোগীগণ ধুয়া ধরেন।
কাওয়ালি গানে যন্ত্র হিসেবে প্রধানতঃ ঢোলক ব্যবহৃৎ হয় এবং সমবেতভাবে হাততালি দিয়ে এর তাল রক্ষা করা হয়।
যে সকল রাগ আধ্যাত্মিক প্রেমভাব প্রকাশ করে সেসব রাগে কাওয়ালি গাওয়া হয়। কাওয়ালি উত্তর ভারতীয় সঙ্গীত পদ্ধতির একটি ৮ মাত্রা বিশিষ্ট সমপদী তাল, যা ৪ । ৪ । ছন্দো-বিভাজন যুক্ত এবং এটি একটি তালি ও একটি ফাঁক বিশিষ্ট। সাধারণতঃ এটি দাদরা, ধূমালি, রূপক, পশ্তু ইত্যাদি তাল দ্বারা সৃষ্ট। কাওয়ালির তালটির একটি ঠেকা নিম্নরূপঃ
কাওয়ালি গানের শিল্পীদের ‘কাওয়াল’ বলা হয়। এটি একটি ভক্তিমূলক গান যা মূলতঃ সুফি সাধকরা নৃত্য ঢং-এ গেয়ে থাকেন। এই গানগুলো সাধারণতঃ ফারসি ও উর্দু ভাষায় রচিত হয়ে থাকে, তবে বাংলা ভাষায়ও কাওয়ালি গান রচিত হয়।
কাওয়ালি গান মূলতঃ মুসলমান সম্প্রদায়ের মধ্যেই অধিক প্রচলিত। তবে, হিন্দু ধর্মীয় 'কুম্ভমেলা'-তেও এর পরিবেশনা লক্ষ্য করা যায়। পুরান ঢাকার আদিবাসীদের মধ্যে বিভিন্ন জলসা, বিবাহ ইত্যাদি অনুষ্ঠান উপলক্ষে এ গানের প্রচলন রয়েছে। বাংলা কাওয়ালি গানের শ্রোতা এক সময় কেবল পুরান ঢাকা ও নির্দিষ্ট কিছু অঞ্চলে সীমাবদ্ধ থাকলেও এখন দেশের সাধারণ তরুণরাও কাওয়ালি গানের ভক্ত হয়ে উঠেছে।
স্পলগদম
স্পলগদম সম্ভবতঃ একজন ইন্দো-সিথিয় সত্রপ ছিলেন।
স্পলগদম ইন্দো-সিথিয় শাসক স্পলহোরের পুত্র ছিলেন ছিলেন। স্পলহোরের ভ্রাতা তথা ইন্দো-সিথিয় শাসক ভোনোনেস দ্বারা প্রচলিত বেশ কিছু দ্বিভাষী মুদ্রায় স্পলগদমের নাম উৎকীর্ণ রয়েছে। এই মুদ্রাগুলির এক পিঠে বজ্রনিক্ষেপরত জিউস ও অপর পিঠে বর্শা নিক্ষেপরত শাসকের চিত্র মুদ্রিত রয়েছে। স্পলগদমের নিজস্ব মুদ্রা আবিষ্কৃত না হওয়ায় মনে করা হয়, তিনি একজন ইন্দো-সিথিয় শাসকদের অধীনস্থ সত্রপ ছিলেন।
স্পলিরিস
স্পলিরিস খ্রিস্টপূর্ব প্রথম শতাব্দীর একজন ইন্দো-সিথিয় শাসক ছিলেন।
স্পলিরিসের তিন ধরণের মুদ্রা পাওয়া যায়। এক ধরণের মুদ্রায় তাঁর সঙ্গে ইন্দো-সিথিয় শাসক ভোনোনেসের নাম ও প্রতিকৃতি রয়েছে। অপর এক ধরণের মুদ্রায় শুধুমাত্র তাঁর নিজের নাম ও প্রতিকৃতি রয়েছে। এই ধরণের মুদ্রাগুলির এক পিঠে অশ্বারূঢ় বর্মপরিহিত রাজার প্রতিকৃতি সহ গ্রিক লিপিতে "বাসিলেওস মেগালোউ স্পালিরিসোউ" (=মহান রাজা স্পলিরিস) কথাটি উৎকীর্ণ রয়েছে এবং অপর পিঠে জিউসের প্রতিকৃতি ও খরোষ্ঠী লিপি উৎকীর্ণ রয়েছে। তৃতীয় ধরণের মুদ্রায় তাঁর সঙ্গে ইন্দো-সিথিয় শাসক প্রথম আজেসের নাম উৎকীর্ণ রয়েছে।
প্রথম আজেস
প্রথম আজেস বা প্রথম অজ বা প্রথম অয় খ্রিস্টপূর্ব প্রথম শতাব্দীর একজন ইন্দো-সিথিয় শাসক ছিলেন।
প্রথম আজেস প্রচুর দ্বিভাষী মুদ্রা প্রচলন করেন যার এক পিঠে গ্রিক লিপিতে "বাসিলেওস বাসিলেওন মেগালোউ আজোউ" এবং অপর পিঠে খরোষ্ঠী লিপিতে "রাজাতিরাজস মহতস অয়স" কথাটি উৎকীর্ণ রয়েছে। তাঁর মুদ্রায় অশ্বারূঢ় বর্শা নিক্ষেপরত রাজার চিত্র মুদ্রিত রয়েছে। প্রথম আজেসের নামাঙ্কিত যে সকল প্রচুর দ্বিভাষী মুদ্রা আবিষ্কৃত হয়েছে, তার কয়েকটিতে এক পিঠে প্রথম আজেসের নাম ("বাসিলেওস বাসিলেওন মেগালোউ আজোউ") গ্রিক লিপিতে উৎকীর্ণ থাকলেও মুদ্রাগুলির অপর পিঠে ইন্দো-সিথিয় শাসক খরোষ্ঠী লিপিতে আজিলিসেসের নাম ("রাজাতিরাজস মহতস অয়িলিসস") উৎকীর্ণ রয়েছে। সেই কারণে হোয়াইটহেড এই দুই শাসককে একই ব্যক্তি বলে মনে করেছেন, কিন্তু উইলিয়াম উডথর্প টার্ন ও ম্যাকডাওয়েল তাঁদের দুইজনকে ভিন্ন ব্যক্তি হিসেবে চিহ্নিত করেছেন।
মাওলানা ভাসানী হকি স্টেডিয়াম
মাওলানা ভাষানী হকি স্টেডিয়াম বাংলাদেশের রাজধানী ঢাকায় অবস্থিত একটি আন্তর্জাতিকমানের ফিল্ড হকি খেলার স্টেডিয়াম। এটি বাংলাদেশ জাতীয় হকি দলের হোমগ্রাউন্ড। এ স্টেডিয়ামে বাংলাদেশ হকি ফেডারেশনের সদরদপ্তর অবস্থিত।
লাইন (অ্যাপ্লিকেশন)
লাইন (স্টাইল "লাইন") হল ইলেক্ট্রনিক ডিভাইস যেমন, স্মার্টফোন, ট্যাবলেট কম্পিউটার ও ব্যক্তিগত কম্পিউটারের তাৎক্ষণিক বার্তা প্রেরকের জন্য একটি মালিকানাধীন অ্যাপ্লিকেশন। লাইন ব্যবহারকারীরা টেক্সট, ছবি, ভিডিও এবং অডিও বিনিময়, এবং ভিওআইপি কথোপকথন এবং ভিডিও কনফারেন্স ফ্রি ব্যবহার করতে পারেন। লাইন জাপানের নিউ হিউম্যান নেটওয়ার্ক (এনএইচএন) উন্নয়ন দলের ১৫ জন সদস্যের দ্বারা ডিজাইন করা হয়েছে, যা কোরিয়ান, জাপানি, চীনা এবং আমেরিকান প্রকৌশলী দ্বারা গঠিত। এনএইচএন-এর চিফ স্ট্র্যাটেজি অফিসার লি হাএ জীন, এনএইচএন জাপানকে লাইন যোগাযোগ ব্যবস্থার ধারণাটি প্রস্তাব করেন। একে ২০১১ সালে জাপানে চালু করা হয়, আঠার মাসের মধ্যে এটি ১০০ মিলিয়ন ব্যবহারকারীতে উপনীত হয় এবং মাত্র তার ছয় মাস পরে ২০০ মিলিয়ন ব্যবহারকারীতে পৌঁছায়। লাইন ২০১৩ সালে জাপানের বৃহত্তম সামাজিক নেটওয়ার্ক হিসাবে হয়ে ওঠে। অক্টোবর ২০১৪ সালে, লাইন বিশ্বব্যাপী ৫৬০ মিলিয়ন ব্যবহারকারীদের আকৃষ্ট করেছে বলে ঘোষণা করেছে. যার মধ্যে ১৭০ মিলিয়ন সক্রিয় ব্যবহারকারী অ্যাকাউন্ট রয়েছে। ফেব্রুয়ারি ২০১৫ সালে, ৬০০ মিলিয়ন ব্যবহারকারী গৃহীত হয়েছে এবং আশা করা হচ্ছে এ বছরের শেষের দিকে ৭০০ মিলিয়ন ব্যবহারকারীতে পৌঁছে যাবে।
লাইন মূলত এনড্রয়েড এবং আইওএস স্মার্টফোনের জন্য একটি মোবাইল অ্যাপ্লিকেশন হিসাবে বিকশিত হয়েছিল। পরে পরিষেবাটি ব্ল্যাকবেরি (আগস্ট ২০১২), নকিয়া আশা (এশিয়া ও ওশেনিয়া, মার্চ ২০১৩), উইন্ডোজ ফোন (জুলাই ২০১৩), ফায়ারফক্স ওএস (ফেব্রুয়ারি ২০১৪) এবং আইওএস ট্যাবলেট (অক্টোবর ২০১৪)। অ্যাপ্লিকেশনটি এছাড়াও মাইক্রোসফট উইন্ডোজ এবং ম্যাক ওএস প্ল্যাটফর্ম ব্যবহার করে ল্যাপটপ এবং ডেস্কটপ কম্পিউটারের জন্য সংস্করণ বিদ্যমান।
লাইন ২০১১ সালে এনএইচএন জাপান, দক্ষিণ কোরিয়া ভিত্তিক নাভের কর্পোরেশনের (পূর্বে এনএইচএন) জাপানি বাহু প্রকৌশলীর উদ্ভাবন হিসেবে শুরু হয়। আজ লাইন কর্পোরেশন দ্বারা পরিচালিত জনপ্রিয় মেসেজিং সার্ভিস, জাপানে একটি স্পিনঅফ কোম্পানি সদর দফতর যা এখনও নাভের একটা সহায়ক অবশেষ।
ভিটামিন সি
ভিটামিন সি বা -ascorbic acid (উচ্চারণঃ এল-অ্যাস্করবিক এসিড) কিংবা শুধু অ্যাস্করবেট (অ্যাস্করবিক এসিডের অ্যানায়ন) হল মানুষসহ বিভিন্ন প্রাণী ও উদ্ভিদের জন্য একটি প্রয়োজনীয় পুষ্টিপদার্থ। ‘ভিটামিন সি’ দ্বারা মূলত এর একাধিক ভিটামারকে বোঝানো হয় যেগুলো প্রাণী ও উদ্ভিদের দেহে ভিটামিন সি এর মত কাজ করে। এসব ভিটামারের মধ্যে অ্যাস্করবিক এসিডসহ এর বিভিন্ন লবণ ও ডিহাইড্রোঅ্যাস্করবিক এসিডের (dehydroascorbic acid) মত কিছু জারিত (oxidized) যৌগ বিদ্যমান। অ্যাস্করবেট বা অ্যাস্করবিক এসিড, এ দুয়ের যেকোন একটি দেহে প্রবেশ করলে প্রাকৃতিকভাবে দুটি পদার্থই প্রস্তুত হয়। এর কারণ, এরা pH এর মানের তারতম্যের সাথে একটি থেকে আরেকটিতে রূপান্তরিত হতে পারে।
এটি কমপক্ষে আট রকমের এনজাইম সংশ্লেষণ বিক্রিয়ায় কো-ফ্যাক্টর হিসেবে কাজ করে। উদাহরণস্বরূপ, এটি বিভিন্ন কোলাজেন সংশ্লেষণ বিক্রিয়ায় গুরুত্বপূর্ণ ভূমিকা পালন করে যেগুলোর অভাবে স্কার্ভি রোগের উপসর্গসমূহ দেখা দেয়। প্রাণীদের দেহে এ বিক্রিয়াসমূহ প্রধাণত ক্ষত-পূরণে ও কৈশিক রক্তনালী থেকে রক্তক্ষরণ বন্ধে প্রয়োজনীয় ভূমিকা পালন করে। অ্যাস্করবেট জারণজনিত পীড়ন (oxidative stress) রোধে একটি অ্যান্টিঅক্সিডেন্ট হিসেবে কাজ করে।
১. যাঁদের শরীরে ভিটামিন সি-এর অভাব রয়েছে, তাঁরা খুব সহজে ক্লান্ত হয়ে পড়েন। শরীরে শক্তি কমে যায়, অবসন্ন হয়ে পড়েন।
২. শরীরে ভিটামিন সি-এর ঘাটতি হলে বিরক্তিভাব দেখা দেয়। মেজাজ খিটখিটে হয়ে যায়।
৩. যাদের শরীরে ভিটামিন সি-এর ঘাটতি হয়, তাদের হঠাৎ করে ওজন কমে যেতে পারে।
৪. ভিটামিন সি-এর অভাব হলে গিঁটে ব্যথা বা পেশিতে ব্যথার সমস্যা হয়।
৫. ভিটামিন সি-এর অভাব হলে দেহে কালশিটে দাগ পড়ে।
৬. ভিটামিন সি দাঁত ও মাড়ির স্বাস্থ্যকে ভালো রাখে। এর ঘাটতি দেখা দিলে এসব অংশে সমস্যা হতে পারে।
৭. ত্বক ও চুল শুষ্ক হয়ে যাওয়াও ভিটামিন সি-এর ঘাটতির লক্ষণ।
৮. ভিটামিন সি-এর ঘাটতি হলে শরীরে রোগ প্রতিরোধক্ষমতা কমে যায়।
রাসেল মাহমুদ লিটন
রাসেল মাহমুদ লিটন (জন্ম: ৩০ নভেম্বর ১৯৯৪) একজন বাংলাদেশী ফুটবলার যিনি গোলরক্ষক হিসাবে শেখ রাসেল ক্রীড়া চক্র এবং জাতীয় দলে খেলেন।
২০১৪ সালের ২৭ জুলাই কোরিয়ায় অনুষ্ঠিত ২০১৪ এশিয়ান গেমস এর জন্য লোডেউকজ ডি ক্রুইফ কর্তৃক তিনি নির্বাচিত হন।  ২০১৪ সালের ২৫ আগস্ট রাসেল প্রথম নেপালের সাথে আন্তর্জাতিক প্রীতি ম্যাচে অংশগ্রহণ করে। তিনি পরে মূল ২০১৪ এশিয়ান গেমস এ বাংলাদেশ দলের গোলকিপার নির্বাচত হন।
বারি মেয়ার
বারি জন মেয়ার (জন্ম: ২১ আগস্ট, ১৯৩২ - মৃত্যু: ১৩ সেপ্টেম্বর, ২০১৫) বোর্নমাউথ এলাকায় জন্মগ্রহণকারী ইংল্যান্ডের বিশিষ্ট ফুটবলার, ক্রিকেটার ও পরবর্তীকালে ক্রিকেট আম্পায়ার ছিলেন। কাউন্টি ক্রিকেটে গ্লুচেস্টারশায়ারের পক্ষে খেলেছেন বারি মেয়ার। ক্লাব দলে তিনি মূলতঃ উইকেট-কিপার ছিলেন। কিন্তু ব্যাটসম্যান হিসেবে তিনি তেমন সফলতা দেখাতে পারেননি।
ব্রিস্টল রোভার্সের পক্ষে ফুটবল খেলেন। ১৩৯ খেলায় অংশ নিয়ে ৬০ গোল করেছিলেন তিনি। এছাড়াও তিনি প্লাইমাউথ আর্জিল, নিউপোর্ট কাউন্টি, ব্রিস্টল সিটি ও হেয়ারফোর্ড ইউনাইটেডের প্রতিনিধিত্ব করেন।
গ্রীষ্মে গ্লুচেস্টারশায়ার কাউন্টি ক্রিকেট ক্লাবের গ্রাউন্ডস্টাফ হিসেবে কাজ করেছেন। ১৯৫৭ থেকে ১৯৭১ সময়কালে ৪০৬টি প্রথম-শ্রেণীর ক্রিকেটে অংশ নিয়ে উইকেট-রক্ষণে থেকে ৭০৭টি ক্যাচসহ ১১৯টি স্ট্যাম্পিংয়ের সাথে নিজেকে সম্পৃক্ত্ করেন। কিন্তু তুলনামূলকভাবে ব্যাটিংয়ে তাঁর অংশগ্রহণ বেশ দূর্বলমানের ছিল। ১৪.১৯ ব্যাটিং গড়ে রান তুলেছেন তিনি। তন্মধ্যে তাঁর সর্বোচ্চ সংগ্রহ ছিল ৬৩।
ফুটবল ও ক্রিকেট খেলা থেকে অবসর নেয়ার পর ক্রিকেট আম্পায়ার হিসেবে নিজেকে জড়িত রাখেন। ১৯৭৮ থেকে ১৯৯৩ সাল পর্যন্ত ইংল্যান্ডে ২৬ টেস্ট পরিচালনা করেছেন তিনি। তন্মধ্যে, হেডিংলিতে ১৯৮১ মৌসুমের অ্যাশেজ টেস্টও পরিচালনা করেন। এছাড়াও ১৯৭৭ থেকে ১৯৯৩ মেয়াদে একদিনের আন্তর্জাতিকে ২৩ খেলায় অংশ নেন। তন্মধ্যে, লর্ডসে অনুষ্ঠিত ১৯৭৯ ও ১৯৮৩ সালের ক্রিকেট বিশ্বকাপের ফাইনাল খেলা দু’টো বিখ্যাত আম্পায়ার ডিকি বার্ডের সাথে সফলতার সাথে পরিচালনা করেন।
২০০৬ সালে অ্যান্ড্রু হিগনেলের সাথে যৌথভাবে আত্মজীবনীমূলক গ্রন্থ গেটিং ইট রাইট প্রকাশ করেন। তাঁর সন্তান আর্দ্রিয়ানও ফুটবলার ছিলেন। ৮৩ বছর বয়সে ২০১৫ সালে তাঁর দেহাবসান ঘটে।
লডউইক ডি ক্রুইফ
লডউইক ডি ক্রুইফ (জন্ম: ৭ অক্টোবর ১৯৬৯) একজন ডাচ ফুটবল কোচ ও সাবেক ফুটবলার। তিনি বর্তমানে বাংলাদেশ জাতীয় ফুটবল দলের ম্যানেজার হিসাবে দায়িত্ব পালন করছেন।
ডি ক্রুইফ ১৯৯৩-৯৪ মৌসুমে এফসি ওএসএস এর হয়ে ১৯ টি লীগ খেলায় অংশ নিয়েছেন।
প্রকৃতির দ্বান্দ্বিকতা
প্রকৃতির দ্বান্দ্বিকতা () () হচ্ছে ফ্রিডরিখ এঙ্গেলসের একটি বই যেটি মূলত মার্কসবাদী ধারণাসমূহ, বিশেষভাবে বিজ্ঞানের প্রতি দ্বান্দ্বিক বস্তুবাদের দৃষ্টিভঙ্গি তুলে ধরে।
এই গ্রন্থের লেখাগুলো এঙ্গেলস রচনা করেন ১৮৭৩ থেকে ১৮৮৬ সালের মধ্যে। এই লেখাগুলোর পেছনে আছে এঙ্গেলসের বহু বছরের অক্লান্ত গবেষণা ও অধ্যয়ন। প্রকৃতিবিজ্ঞানের বিভিন্ন শাখা সম্বন্ধে অর্জিত প্রগাঢ় জ্ঞান ব্যবহার করে প্রথমে তিনি স্থুল বস্তুবাদী ব্যুখনারকে সমালোচনা করে একটি পুস্তক রচনা করার কথা ভেবেছিলেন। পরে এই পরিকল্পনা পরিত্যাগ করে, এর বদলে অধিকতর ব্যাপ্তি-বিশিষ্ট একটি গ্রন্থ রচনার সিদ্ধান্ত নেন। মার্কসকে লেখা এঙ্গেলসের মে ৩০, ১৮৮৩ তারিখে লেখা একটি চিঠি থেকে এই সিদ্ধান্তের কথা অর্থাৎ "প্রকৃতির দ্বান্দ্বিকতা" লেখার কথা জানতে পারি। মার্কস এই পত্রটি বিখ্যাত রসায়নবিদ সোরলেমারকে দেখান ও তিনি এঙ্গেলসের পরিকল্পনার মূল বিষয়গুলো অনুমোদন করেন।
এঙ্গেলস অন্য বহুবিধ সাংগঠনিক ও তাত্ত্বিক কাজের চাপে "প্রকৃতির দ্বান্দ্বিকতা" সম্পূর্ণ করে যেতে পারেননি। এঙ্গেলসের মৃত্যুর পর দীর্ঘ ৩০ বছর এই পাণ্ডুলিপিটি রক্ষিত ছিলো জার্মান সোশ্যাল ডেমোক্র্যাটিক পার্টির মহাফেজখানায়। এর মধ্যে কেবল দুটি নিবন্ধ তাঁর জীবদ্দশায় প্রকাশিত হয়েছিলো। "প্রকৃতির দ্বান্দ্বিকতা"র পুরোটা প্রকাশিত হয় সোভিয়েত ইউনিয়নে ১৯২৫ সালে, মূল জার্মান রচনা ও তৎসহ রুশ অনুবাদ। পরবর্তীকালে এই রচনাটি বহুবার পুনর্মুদ্রিত হয়েছে এবং বহু ভাষায় অনূদিত হয়েছে।
সাইফুল বারি টিটু
সাইফুল বারি টিটু (জন্ম: ১০ সেপ্টেম্বর ১৯৬৯) একজন বাংলাদেশ ফুটবল কোচ এবং সাবেক ফুটবল খেলোয়াড়। তিনি বাংলাদেশ জাতীয় ফুটবল দলের সাবেক কোচ ছিলেন। তার সবচেয়ে বড় সাফল্য ২০১০ সালে কলম্বোতে অনুষ্ঠিত এএফসি চ্যালেঞ্জ কাপএ বাংলাদেশের অগ্রগতি।
টিটু বাংলাদেশ জাতীয় দলের হয়ে খেলেছেন।
বরগুনা-১
বরগুনা-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বরগুনা জেলায় অবস্থিত জাতীয় সংসদের ১০৯নং আসন।
বরগুনা-১ আসনটি বরগুনা জেলার আমতলী উপজেলা, তালতলী উপজেলা ও বরগুনা সদর উপজেলা নিয়ে গঠিত।
বরগুনা-১ নির্বাচনী এলাকা ১৯৮৪ সালে গঠিত হয়েছিল, যখন পটুয়াখালী জেলাকে ভেঙ্গে দুটি জেলায় (বগুগনা ও পটুয়াখালী) ভাগ করা হয়েছিল।
২০০৮ সালের সাধারণ নির্বাচনের আগে, বাংলাদেশ নির্বাচন কমিশন ২০০১ সালের আদমশুমারির প্রকাশিত জনসংখ্যার পরিবর্তন প্রতিফলিত করার জন্য নির্বাচনী সীমানা পুনঃনির্ধারণ করে। ফলে ২০০৮ সালের নির্বাচনে এ আসনের সীমানা পরিবর্তন হয়েছিল।
বরগুনা-২
বরগুনা-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বরগুনা জেলায় অবস্থিত জাতীয় সংসদের ১১০নং আসন।
বরগুনা-২ আসনটি বরগুনা জেলার বামনা উপজেলা, পাথরঘাটা উপজেলা ও বেতাগী উপজেলা নিয়ে গঠিত।
বরগুনা-২ নির্বাচনী এলাকা ১৯৮৪ সালে গঠিত হয়েছিল, যখন পটুয়াখালী জেলাকে ভেঙ্গে দুটি জেলায় (বরগুনা ও পটুয়াখালী) ভাগ করা হয়েছিল।
২০০৮ সালের সাধারণ নির্বাচনের আগে, বাংলাদেশ নির্বাচন কমিশন ২০০১ সালের আদমশুমারির প্রকাশিত জনসংখ্যার পরিবর্তন প্রতিফলিত করার জন্য নির্বাচনী সীমানা পুনঃনির্ধারণ করে। ফলে ২০০৮ সালের নির্বাচনে এ আসনের সীমানা পরিবর্তন হয়েছিল।
২০১৩ সালের ২৬ জুলাই সড়ক দুর্ঘটনায় গোলাম সবুর টুলুর মৃত্যুতে বরগুনা-২ আসনটি শূন্য হয়। উপ-নির্বাচনে আওয়ামী লীগ প্রার্থী শওকত হাচানুর রহমান রিমন নির্বাচিত হয়।
পটুয়াখালী-১
পটুয়াখালী-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পটুয়াখালী জেলায় অবস্থিত জাতীয় সংসদের ১১১নং আসন।
পটুয়াখালী-১ আসনটি পটুয়াখালী জেলার মির্জাগঞ্জ উপজেলা, দুমকি উপজেলা ও পটুয়াখালী সদর উপজেলা নিয়ে গঠিত।
পটুয়াখালী-২
পটুয়াখালী-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পটুয়াখালী জেলায় অবস্থিত জাতীয় সংসদের ১১২নং আসন।
পটুয়াখালী-২ আসনটি পটুয়াখালী জেলার বাউফল উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আ. স. ম. ফিরোজ বিনা প্রতিদ্বন্দ্বিতায় নির্বাচিত হন।
পটুয়াখালী-৩
পটুয়াখালী-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পটুয়াখালী জেলায় অবস্থিত জাতীয় সংসদের ১১৩নং আসন।
পটুয়াখালী-৩ আসনটি পটুয়াখালী জেলার দশমিনা উপজেলা, গলাচিপা উপজেলা নিয়ে গঠিত।
পটুয়াখালী-৪
পটুয়াখালী-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি পটুয়াখালী জেলায় অবস্থিত জাতীয় সংসদের ১১৪নং আসন।
পটুয়াখালী-৪ আসনটি পটুয়াখালী জেলার কলাপাড়া উপজেলা, রাঙ্গাবালী উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে মোহাম্মদ মাহবুবুর রহমান বিনা প্রতিদ্বন্দ্বিতায় নির্বাচিত হন।
ভোলা-১
ভোলা-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ভোলা জেলায় অবস্থিত জাতীয় সংসদের ১১৫নং আসন।
ভোলা-১ আসনটি ভোলা জেলার ভোলা সদর উপজেলা নিয়ে গঠিত।
১৯৮৪ সালে যখন বাকেরগঞ্জ জেলাকে ভেঙে চারটি জেলায় (বাকেরগঞ্জ, ভোলা, ঝালকাঠি ও পিরোজপুর) ভাগ করা হয়, তখন বাকেরগঞ্জ-১ থেকে এ সংসদীয় আসনটি সৃষ্টি করা হয়।
বিরোধীদলগুলি ২০১৪ সাধারণ নির্বাচন বর্জন করে তাদের প্রার্থীতা প্রত্যাহার করে নিলে তোফায়েল আহমেদ বিনা প্রতিদ্বন্দ্বিতায় নির্বাচিত হন।
জুন ১৯৯৬ সালের নির্বাচনে তোফায়েল আহমেদ ভোলা-১ ও ভোলা-২ আসনের নির্বাচনে দাড়ান। নির্বাচনে তিনি উভয় আসনে জয় লাভ করলে, তিনি ভোলা-২ আসনকে প্রতিনিধিত্ব করার সিদ্ধান্ত নেন। ফলে ভোলা১ আসনে উপ-নির্বাচনের প্রয়োজন পড়ে তবে হাই কোর্ট, উপনির্বাচন স্থগিত করলে সপ্তম সংসদের পুরো সময়ে আসনটি খালি থাকে।
ভোলা-২
ভোলা-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ভোলা জেলায় অবস্থিত জাতীয় সংসদের ১১৬নং আসন।
ভোলা-২ আসনটি ভোলা জেলার দৌলতখান উপজেলা ও বোরহানউদ্দিন উপজেলা নিয়ে গঠিত।
a
১৯৯১ সালের নির্বাচনে তোফায়েল আহমেদ ভোলা-১ ও ভোলা-২ আসনের নির্বাচনে দাড়ান। নির্বাচনে তিনি উভয় আসনে জয় লাভ করলে, তিনি ভোলা-১ আসনকে প্রতিনিধিত্ব করার সিদ্ধান্ত নেন। ফলে ভোলা ২ আসনে উপ-নির্বাচনের প্রয়োজন পড়ে। ১৯৯১-এর উপ-নির্বাচনে বিএনপির মোশাররফ হোসেন শাহজাহান নির্বাচিত হন।
ভোলা-৩
ভোলা-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ভোলা জেলায় অবস্থিত জাতীয় সংসদের ১১৭নং আসন।
ভোলা-৩ আসনটি ভোলা জেলার তজমুদ্দিন উপজেলা ও লালমোহন উপজেলা নিয়ে গঠিত।
অক্টোবর ২০০৯ সালে, সুপ্রিম কোর্ট মেজর (অব) জসিম উদ্দিনের ২০০৮ সালের প্রার্থীতা অবৈধ ঘোষণা করে রুলিং জারি করে। চাকরি থেকে অবসরের (বাধ্যতামূলক) পর পাঁচ বছর পার হওয়ার আগে নির্বাচনে অংশ নেওয়ায় আদালত এ আদেশ দেয়। বাংলাদেশ নির্বাচন কমিশন ৩ ফেব্রুয়ারি ২০১০ সালে এই আসন শূন্য ঘোষণার সিদ্ধান্ত নেয়। এপ্রিল ২০১০ সালের উপ-নির্বাচনে নূরুন্নবী চৌধুরী নির্বাচিত হন।